2014: 100 jaar van inkomstebelasting in Suid-AfrikaInkomstebelasting in Suid-Afrika is vanjaar 100 jaar oud. Dit is in 1914 in ŉ beperkte mate ingestel maar het oor die afgelope 100 jaar geweldig uitgebrei sodat dit vandag die hele middelklas raak, het die Solidariteit Navorsingsinstituut (SNI) Maandag gesê. Inkomstebelasting word algemeen as ŉ onvermydelike deel van die moderne samelewing beskou. Baie mense reken dat dié belasting nog altyd met ons was. Dit is egter nie die geval nie. Inkomstebelasting is ŉ redelik nuwe belasting in Suid-Afrika; nie veel ouer as vier generasies nie. 1914 se inkomstebelastingkoers Historiese salarisse en 1914 se inkomstebelasting: 1 550 pond; senior professor 550 x 2,62% = 14,38 pond per jaar (teen 6,28 pennies per pond) 0,93% Vandag verdien ŉ professor aan die Noordwes-Universiteit, in ŉ soortgelyke professorale pos, ongeveer R800 000 per jaar. Die inkomstebelastingkoers op ŉ salaris van R800 000 is aansienlik hoër as in 1914. Inkomstebelastingberekening Effektiewe koers R800 000; senior professor R173 125 + 40% van die bedrag bo R638 600 = R237 685 per jaar 29,7% ŉ Senior professor staan vandag dus ŉ baie groter deel van sy vergoeding aan inkomstebelasting af as wat 100 jaar gelede die geval was. Wat ook in ag geneem moet word, is die aantal mense wat aanvanklik nie inkomstebelasting betaal het nie. Diegene wat in 1914 tot inkomstebelasting ingestem het, sou sekerlik nooit sulke hoë koerse soos wat vandag geld, verwag het nie. Die 1914-Inkomstebelastingwet was ŉ voet in die deur om oor die laaste eeu die belastinglas toenemend uit te brei. Dit is nou op die meeste middelklas-Suid-Afrikaners van toepassing. Die SNI stel in die aanloop tot Pravin Gordhan, minister van finansies se begrotingsrede ’n reeks inligtingsblaaie beskikbaar. Solidariteit sal Dinsdag weer ŉ inligtingsblad oor belasting in Suid-Afrika beskikbaar stel. Die SNI het Sondag ŉ inligtingstuk oor die werklike aantal belastingbetalers beskikbaar gemaak. Klik hier om dit af te laai. Die SNI het ook Vrydag ŉ inligtingstuk oor die 2013/14-belastingjaar se skynverligting van belasting beskikbaar gemaak. Klik hier om dit af te laai.